Abdul Taib Mahmud

Allahyarham Tun Pehin Sri Haji **Abdul Taib bin Mahmud** (21 Mei 1936 – 21 Februari 2024) ialah ahli politik Malaysia yang berkhidmat sebagai Yang di-Pertua Negeri Sarawak yang ke-7 dari 2014 sehingga 2024. Beliau juga merupakan Ketua Menteri Sarawak ke-4 dari 1981 hingga 2014 serta mantan Menteri Kewangan dan Menteri Perancangan dan Pengurusan Sumber Negeri.  Taib juga adalah mantan Presiden Parti Pesaka Bumiputera Bersatu (PBB), parti komponen Gabungan Parti Sarawak. Beliau berketurunan Melanau. 

Taib secara tidak rasmi digelar *Pak Uban*. Dalam kalangan masyarakat Cina beliau dipanggil *Bai Mao* (白毛), dalam bahasa ingeris ialah "White Hair" yang bermakna "rambut putih". Nama julukan lain untuk beliau adalah "raja putih terakhir" atau "raja berambut putih", merujuk kepada keluarga Brooke British yang telah memerintah Sarawak sebagai Raja Putih pada kurun ke-19 dan ke-20.  Dengan memegang jawatan Ketua Menteri Sarawak sejak 1981, beliau adalah Ketua Menteri / Menteri Besar paling lama berkhidmat di Malaysia.  Taib juga merupakan ahli parlimen kedua paling lama berkhidmat di Malaysia selepas Tengku Razaleigh Hamzah iaitu selama 38 tahun.

Pada 12 Februari 2014, Taib menghantar surat perletakan jawatannya sebagai Ketua Menteri kepada Yang di-Pertua Negeri Sarawak, Tun Abang Muhammad Salahuddin berkuatkuasa 28 Februari, secara rasmi mengakhiri tempoh 33 tahun memegang jawatan itu. Beliau menamakan bekas adik iparnya, Tan Sri Datuk Patinggi Adenan Satem sebagai pengganti.  Pada masa yang sama, beliau akan menggantikan Abang Muhammad Salahuddin yang tamat tempoh perkhidmatannya juga pada 28 Februari.  Beliau mengangkat sumpah sebagai Yang di-Pertua Negeri ke-7 pada 1 Mac 2014 di Bangunan DUN Sarawak selepas mendapat watikah pelantikan daripada Yang di-Pertuan Agong di Istana Negara hari sebelumnya.  Beliau menjadi rakyat Sarawak kedua (selepas bapa saudaranya, Tun Abdul Rahman Ya'kub) yang menjadi Yang di-Pertua Negeri selepas melepaskan jawatan Ketua Menteri Sarawak.

## Kehidupan peribadi dan pendidikan

Abdul Taib dilahirkan dalam keluarga miskin pada tahun 1936. Taib mempunyai hubungan darah bangsawan dengan keluarga diraja di Brunei. Bapa saudara Taib, Abdul Rahman Ya'kub menyara kehidupan Taib sejak Taib masih seorang budak laki-laki. Taib memulakan persekolahannya di Sekolah Rendah St. Joseph di Miri dan seterusnya ke Sekolah Menengah St. Joseph di Kuching. Taib berazam untuk mengambil jurusan undang-undang selepas bapa saudaranya, Rahman Ya'kub memujuknya untuk belajar dalam bidang tersebut. Pada tahun 1958, keputusan cemerlang yang dicapai oleh Taib dalam peperiksaan Senior Cambridge  membolehkan Taib layak mendapat biasiswa Shell untuk melanjutkan pelajarannya ke Universiti Adelaide di Australia Selatan. Beliau berjaya mendapat ijazah pertama dalam bidang undang-undang pada tahun 1960. Taib Mahmud telah menulis dan menerbitkan beberapa buku Islam dan karya lain termasuk: "Nabi Muhammad dan Misinya, Islam dan Kegunaan Umat Manusia", "Kebebasan dalam pemikiran Islam", dan "Strategi yang sesuai untuk pembangunan negara semasa menghadapi kekurangan sumber".

Pehin Sri Taib telah berkahwin dengan Puan Sri Laila Taib yang berketurunan Poland, meninggal dunia akibat barah pada 29 April 2009 selepas 50 tahun mendirikan rumah tangga. Pasangan itu dikurniakan empat anak (Sulaiman, Mahmud Abu Bekir, Jamilah dan Hanifah Hajar) dan 15 cucu. Allahyarhamah Laila Taib, telah dikebumikan di perkuburan Demak Jaya pada hari berikutnya.

Pada 18 Disember 2010, beliau telah mengahwini seorang wanita Lubnan berusia lingkungan 30-an. Perkahwinan ini telah disempurnakan di dalam satu majlis akad nikah oleh Mufti Sarawak, Datu Kipli Yassin secara tertutup di Kuching. 

Anak lelaki Taib, iaitu Sulaiman Abdul Rahman Abdul Taib telah berkahwin dengan Anisa, iaitu anak perempuan kepada Timbalan ketua menteri Sarawak Datuk Patinggi Tan Sri Dr George Chan Hong Nam.

Anak perempuan Taib, Jamilah Taib dan suaminya Sean Murray turut terbabit dalam pembangunan hartanah di Ottawa, Kanada.

Pada 11 Januari 2006, Allahyarhamah Hajah Hamidah Yakub, iaitu ibu kepada Taib Mahmud, telah meninggal dunia di Pusat pakar perubatan Normah semasa Taib dimasukkan ke dalam hospital di Singapura dan menjalankan pembedahan untuk menyingkirkan ketumbuhan yang disyaki merbahaya dalam saluran ususnya . 

Pada 3 Jun 2009, cucu perempuan Taib, Allahyarhamah Celestia Lulua Mahmud Abu Bekir, meninggal dunia dua hari selepas dia tergelincir ke dalam kolam renang di rumahnya sendiri kondominium Duta Nusantara di Kuala Lumpur. Celestia telah dibawa ke unit rawatan rapi Hospital Kuala Lumpur selepas dia tidak sedarkan diri dalam kemalangan tersebut. Dia dikebumikan di Tanah Perkuburan Islam Bukit Kiara.

## Pembangunan Dakwah dan Islam
Taib Mahmud juga telah melaksanakan pelbagai inisiatif bagi menaik tarafkan usaha dakwah Islam di negeri Sarawak. Ini termasuk mewujudkan madrasah, maahad tahfiz, pusat perubatan Islam dan juga rumah-rumah anak yatim di seluruh negeri Sarawak. Taib Mahmud juga telah menjadi pengasas dan pembina kepada beberapa pusat Islam di Korea Selatan.  

## Kerjaya awal politik
Selepas Taib balik ke Sarawak, beliau bekerja dalam *Crown Council* dari 1962 sehingga 1963. Beliau mengambil bahagian dalam Majlis perundangan negeri Sarawak pada 22 July 1963. Beliau dilantik menjadi Menteri Komunikasi dan Kerja Raya Negeri dari tahun 1963 hingga 1966 dan Menteri Pembangunan dan Perhutanan pada 1967. Beliau bertindak sebagai ketua menteri beberapa kali. Beliau merupakan naib-pengerusi bagi Parti Berjasa Sarawak pada 1964. Beliau menghadiri satu Seminar Antarabangsa Havard pada tahun yang sama. Taib dilantik sebagai Penolong Menteri Persekutuan bagi Perdagangan dan Industri dari 1968 hingga 1970. Beliau mewakili Parti Bumiputera Sarawak (BUMIPUTERA), salah satu parti komponen Perikatan Sarawak dalam pilihanraya Malaysia 1969. Semasa penerusan semula pilihanraya parlimen Sarawak pada 1970, Taib telah dipilih sebagai ahli parlimen Malaysia bagi kerusi Kota Samarahan. Beliau kemudiannya dilantik ke pelbagai portfolio termasuk Timbalan Menteri dalam Jabatan Perdana Menteri (1970-1972) dan Menteri Sumber Semula Jadi (1972-1974). Pada tahun 1973, Taib menjadi timbalan presiden untuk PBB yang baru ditubuhkan sebelum menjadi parti presiden. Abdul Rahman Ya'kub adalah mentor politik untuk Taib Mahmud selama 20 tahun.

## sebagai Ketua Menteri
Selepas memenangi pilihanraya kecil Sebandi (sekarang Asajaya) pada tahun 1981, beliau telah dilantik sebagai Menteri Tanah dan Lombong Sarawak sebelum mengambil tempat bapa saudaranya, Abdul Rahman Ya'kub, sebagai Ketua Menteri Sarawak. Beliau mempertahankan kerusi Sebandi sehingga 1987 sebelum dipilih sebagai ADUN di kawasan Asajaya. Dalam pilihan raya Sarawak 2001, beliau tegas untuk bertanding di kawasan Balingian. Taib berkhidmat dalam pelbagai perbadanan awam dan secara sukarela serta mewakili kerajaan dalam pelbagai persidangan antarabangsa. 

### Peristiwa Ming Court pada tahun 1987
Berdasarkan pada artikel Malaysiakini, ketidakpuasan terhadap kepimpinan Taib oleh sekumpulan ahli politik dalam PBB bermula apabila mereka menegaskan bahawa kepentingan bumiputera telah diabaikan oleh Taib. Mereka menganggap Taib Mahmud hanya memihak kepada golongan Cina dan Parti Rakyat Bersatu Sarawak (SUPP) sahaja. Golongan Dayak dalam Parti Bansa Dayak Sarawak (PBDS) dikatakan tidak puas hati apabila jawatan ketua menteri tidak diberikan kepada mereka selepas 17 tahun. Walau bagaimanapun, faktor utama yang menyebabkan pengolakan dalam PBDS adalah syak wasangka oleh ketua menteri Taib terhadap Leo Moggie, presiden kepada PBDS. Menurut tesis kedoktoran yang ditulis oleh David Walter Brown, retak antara kelompok Taib dan kelompok bapa saudaranya, Rahman Ya'kub bertambah besar secara beransur-ansur apabila Rahman Ya'kub melepaskan jawatan ketua menteri setelah dipaksa oleh Tun Hussein Onn, perdana menteri Malaysia pada masa itu. Penyingkiran Rahman Ya'kub dari jawatan Yang di-Pertua Negeri pada 1985 oleh Taib diri sendiri telah menyebabkan Rahman melancarkan siri serangan terhadap Taib pada tahun 1987, yang dikenali ramai sebagai Peristiwa Ming Court.

Rahman Ya'kub mengetuai sekumpulan ahli politik Sarawak yang kecewa dari Parti Kebangsaan Sarawak (SNAP) dan PBDS untuk berkumpul di Hotel Ming Court, Kuala Lumpur untuk meluluskan mosi hilang keyakinan terhadap kepimpinan Taib dengan mengumpulkan tandatangan ADUN pada surat. Daniel Tajem, bekas timbalan ketua menteri dan Leo Moggie merupakan perancang utama lain dalam peristiwa ini. Taib menyedari krisis politik tersebut dan dengan segera mengadakan pilihanraya negeri tergempar pada tahun 1987. Beliau tipis sedikit dalam pilihanraya tersebut. Gabungan beliau memenangi 28 daripada 48 kerusi DUN dan menerima 8 orang lagi ADUN yang berpaling tadah dari PBDS. Ini mengurangkan kerusi yang dimiliki oleh PBDS daripada 15 ke 7 kerusi. PBDS berada dalam pihak pembangkang sehingga ia diterima masuk ke dalam Barisan Nasional (BN) Sarawak pada tahun 1994. Konflik dalaman dalam PBDS dan SNAP telah menguntungkan pemerintahan Taib pada tahun-tahun berikutnya.

### Kemajuan dan pembangunan Sarawak
Sejak 1981, Keluaran dalam negara kasar (KDNK) telah meningkat dari RM 6.5 ribu juta sehingga RM 19.7 ribu juta pada tahun 1995 dan bertambah sehingga anggaran berjumlah RM 29.9 billion pada tahun 1999. Pada tahun 1995, sebanyak 31.9% daripada penduduk Sarawak hidup dalam keadaan miskin dan 10% adalah golongan papa. Pada tahun 1997, bilangan kemiskinan turun sehingga 7.5% dan golongan papa telah turun sehingga 0.7%. Pada tahun 1980, hanya 31.8% daripada penduduk Sarawak mempunyai bekalan air tetapi pada tahun 1995, angka tersebut mencecah 85% daripada populasi Sarawak. Penduduk Sarawak secara umumnya lebih terdidik berbanding pada masa dahulu. Kadar celik huruf telah naik dari 30% semasa kemerdekaan sehingga 95% pada hari ini. 

Melalui pelancongan dan pemuliharaan ekologi taman negara dan sistem gua, Sarawak telah menjadi tarikan pelancong pada peta dunia. Beliau juga membolehkan tapak-tapak warisan dunia di Sarawak ditempuhi melalui Lebuhraya Pan Borneo. Perindustrian juga berlaku dalam ekonomi Sarawak sejak kemerdekaan. Sektor industri, pembuatan, dan pelancongan diberikan perhatian khusus. Industri teknologi tinggi memainkan peranan penting dalam perkembangan ekonomi dan mewujudkan peluang pekerjaan dalam negeri. Hasil daripada polisi pembangunan Taib Mahmud, KDNK Sarawak telah melebihi purata nasional pada tahun 1995. Demi keseimbangan pembangunan bandar dan luar bandar, Taib Mahmud juga menggalakkan perancangan bandar, perancangan sumber asli, perlandangan, dan pembangunan tanah Hak Adat Bumiputera (NCR) dan juga mementingkan pembangunan lestari. Sarawak adalah negeri pertama yang menjalankan e-kerajaan dengan sepenuhnya di Malaysia manakala Perpustakaan Negeri Sarawak merupakan e-perpustakaan yang pertama di Malaysia. Koridor Tenaga Diperbaharui Sarawak (SCORE) yang diperkenalkan oleh beliau dijangka akan mempelbagaikan ekonomi masa depan Sarawak.

Pada Julai 2010, Taib diberikan "pencapaian sepanjang hayat" oleh Kongres Asia HRD untuk memperingati sumbangan beliau kepada pembangunan modal insan di Sarawak terutamanya dengan penubuhan Universiti Malaysia Sarawak (UNIMAS). Taib menyatakan bahawa kerajaan beliau mensasarkan 50% penembusan internet dalam Sarawak di bawah Rancangan Malaysia Kesepuluh.

Beliau juga membawa kestabilan politik kepada Sarawak dengan memimpin koalisi BN Sarawak mencapai majoriti yang besar pada setiap kali pilihanraya negeri. Di bawah kepimpinan beliau, kerjasama ikhlas dan pekongsian kuasa antara pemimpin politik diwujudkan. Beliau juga menghalang kemasukan Pertubuhan Kebangsaan Melayu Bersatu (UMNO) ke dalam Sarawak. Kemasukkan UMNO ke Sabah sejak 1991 telah menyebabkan percanggahan pendapat antara UMNO dengan ahli politik dan penduduk tempatan kerana mereka berpendapat bahawa hak dan kepentingan mereka terhakis.

### Visi 2030 untuk Sarawak
Semasa menyambut ulang tahun ke-28 sebagai ketua menteri Sarawak pada 26 Mac 2009 di Dewan Suarah Bintulu, Taib membayangkan Sarawak sebagai sebuah negeri yang paling kaya di Malaysia menjelang tahun 2030 ketika menyampaikan ucapan beliau. Pada masa depan, pekerja yang berkemahiran tinggi akan membantu dalam membangunkan Sarawak demi kebaikan pentadbiran ekonomi. Sarawak akan menjadi tempat yang akan memberi peluang kepada sesiapa yang ingin mencari kehidupan yang lebih baik.Gelombang kedua pembangunan akan dimulakan secepat mungkin.

Antara langkah-langkah yang dicadangkan termasuk penubuhan institusi pengajian tinggi yang lebih banyak bagi mempelbagaikan ekonomi Sarawak kelak. Ini juga akan memastikan generasi muda mampu untuk mengeksploitasi sumber alam yang berkurangan saban hari dengan lebih efisien. Beliau juga merujuk kepada keperluan sinergi, kerjasama, dan semangat berpasukan antara pemimpin dan persefahaman penduduk Sarawak untuk melicinkan perancangan dan perjalanan yang dilakar oleh kerajaan negeri untuk manfaat rakyat.

### Rombakan kabinet Sarawak
Taib mengumumkan rombakan kabinet beliau pada 8 November 2009. Rombakan kabinet tersebut disaksikan perubahan portfolio untuk beberapa kementerian manakala 6 muka baru dilantik sebagai timbalan menteri. Lima daripada enam yang dilantik mengangkat sumpah di hadapan Yang di-Pertua Negeri Tun Datuk Patinggi Abang Muhamad Salahuddin dalam dewan undangan negeri pada 21 November 2009. Timbalan menteri lain, iaitu Abdul Wahab Aziz, sedang berada dalam ziarah agama. Barisan kabinet baru tersebut berkuatkuasa pada 1 Disember 2009.

Taib yang mengekalkan portfolio Menteri Kewangan dan Perancangan dan Pengurusan Sumber mengatakan bahawa pengelolaan tersebut adalah untuk persediaan Sarawak terhadap polisi pembangunan dan pendekatan baru yang mungkin akan berlaku semasa Rancangan Malaysia Kesepuluh atau selepas pilihanraya negeri. Beliau juga memaklumkan bahawa dengan kemunculan SCORE, beliau akan menyusun semula Syarikat SESCO Berhad (SESCO) selepas satu atau dua tahun.

## Kontroversi

### Industri pembalakan
Pembalakan yang terlampau banyak dalam Sarawak dan polisi perhutanan Sarawak telah mendapat perhatian dan kritikan antarabangsa sejak tahun 1987. Pelbagai kerajaan luar negeri dan pertubuhan antarabangsa telah memberikan protes terhadap peningkatan pengeluaran kayu balak dari Sarawak yang mengghairahkan. Ketidakstabilan politik bagi ketua menteri Taib Mahmud dari tahun 1986 hingga 1991 telah membolehkan beliau meningkatkan kadar pembalakan dalam Sarawak. Taib juga dikatakan telah menggunakan konsesi pembalakan untuk kekayaan peribadi dan keluarganya.

Penglibatan Taib dan keluarganya dalam industri penebangan dinyatakan secara khusus dalam salah satu laporan yang diterbitkan oleh Forests Monitor. Mengikut laporan tersebut, ketua menteri mempunyai hak untuk menarik balik lesen pembalakan tetapi bantahan undang-undang tidak dapat diambil terhadap ketua menteri. Hal ini adalah untuk memastikan sesiapa yang berminat untuk membalak akan menunjukkan kesetiaan kepada ketua menteri. Laporan tersebut juga perhatikan bahawa pada umumnya, hubungan saling menguntungkan antara elit politik dan syarikat pembalakan selalu menyebabkan rasuah, penyogokan, dan pindahan harga, di mana butiran kewangan syarikat penebangan transnasional, termasuk syarikat penebangan Malaysia, sukar untuk dikesan.

Pada tahun 2007, surat khabar Jepun *The Japan Times* melaporkan bahawa sembilan syarikat perkapalan Jepun, yang mengangkut kayu dari Sarawak, telah didakwa tidak melaporkan sebanyak 1.1 bilion yen pendapatan selama tujuh tahun. Laporan tersebut menyatakan bahawa wang tersebut dibayar sebagai rasuah kepada pegawai-pegawai Sarawak melalui agen Hong Kong yang berkaitan dengan keluarga Taib. Taib, bagaimanapun, menafikan secara habis-habisan tuduhan *The Japan Times* dengan memberikan penjelasan sepanjang 10 muka surat dalam dewan undangan negeri. Beliau mengatakan bahawa beliau tidak mengetahui tentang rasuah yang diberikan kepada pegawai-pegawai Sarawak dan tindakan mengelakkan diri daripada melaporkan pendapatan dari pengeluaran kayu balak.

Pada tahun 2008, surat khabar Indonesia *Tribun Pontianak* mendedahkan bahawa sekitar 30 kali penghantaran kayu balak haram dari Indonesia telah diimport ke Sarawak dan dieksport ke negara-negara lain setiap bulan. Ketua menteri Taib Mahmud dan Syarikat Hardwood Sdn Bhd, sebuah unit yang dimiliki sepenuhnya oleh agensi negeri, iaitu Koperasi Pembangunan Industri Kayu Sarawak (STIDC), dikaitkan dengan penipuan kayu balak ini.

Pada tahun 2009, laporan tahunan 2008 ketua audit negara Malaysia melabelkan pengurusan hutan di Sarawak oleh kerajaan negeri sebagai tidak memuaskan. Namun, Menteri Perancangan dan Pengurusan Sumber Kedua Datuk Amar Awang Tengah Ali Hassan mempersoalkan keesahan laporan itu kerana beliau berpendapat bahawa jabatan ketua audit negara tidak memiliki kepakaran dalam pengurusan hutan.

Akibat daripada industri pembalakan di bawah Taib, kurang dari 10% daripada hutan primer Sarawak ditinggalkan. Pembalakan telah berlaku di tanah-tanah pusaka kepunyaan masyarakat peribumi, meskipun terdapat petisyen lanjutan dan pengepungan jalan oleh mereka. Pengungkaian keras terhadap pengepungan jalan telah menyebabkan beberapa kematian dan pemaksaan ganas yang lazim oleh tentera Malaysia, Polis Diraja Malaysia, dan penguatkuasa industri penebangan.

### Nepotisme
Anak lelaki Taib, Dato Sri Mahmud Abu Bekir Taib, telah dilantik sebagai Pengarah Eksekutif Kumpulan bagi Cahya Mata Sarawak Berhad (CMSB) pada 23 Januari 1995. Beliau sekarang adalah Timbalan Pengerusi Kumpulan bagi CMSB. Adik-beradik Abu Bekir Taib, iaitu Datuk Seri Sulaiman Abdul Rahman Taib, Jamilah Hamidah Taib, Hanifah Hajar Taib dan ibunya, Allahyarhamah Laila Taib, merupakan pemilik saham besar dalam syarikat tersebut. Sulaiman Abdul Rahman Taib menyertai jawatankuasa CMSB ketika abangnya, Abu Bekir Taib menjadi Pengarah Eksekutif Kumpulan bagi CMSB pada pertama kali. Sulaiman Abdul Rahman Taib adalah Pengerusi Kumpulan CMSB dari bulan Mei 2002 hingga Jun 2006, bekas Pengarah Bukan Eksekutif CMSB, dan bekas pengerusi Bank RHB.

Dalam pilihanraya umum 2008, anak lelaki Taib, Datuk Seri Sulaiman Abdul Rahman Taib memenangi kerusi Kota Samarahan bagi parlimen Malaysia yang sebelumnya dipegang oleh ayahnya. Beliau dilantik menjadi Timbalan Menteri Pelancongan dalam kabinet baru. Sebelum ini, beliau tidak mempunyai pengalaman politik. Pada 14 Disember 2009, beliau meletakan jawatan timbalan menterinya atas alasan peribadi.

Kakak/Adik perempuan Taib, Roziah Mahmud merupakan salah satu pengusaha yang paling berpengaruh di Sarawak dengan pemilikan hartanah dan perniagaan kayu balak yang luas. Selain itu, dia juga dilantik sebagai konsul kehormat bagi Republik Poland untuk Sarawak (Ini adalah disebabkan isteri Taib, iaitu Almarhumah Laila Taib berketurunan Poland).

Abang/adik lelaki Taib, Mohd Tufail bin Mahmud merupakan pemilik bersama Kumpulan Sanyan, salah satu syarikat kayu balak yang terbesar di Sarawak. Pada tahun 2001, Kumpulan Sanyan telah berjaya menyempurnakan pembinaan 28 tingkat Wisma Sanyan di Sibu di mana kerajaan negeri mendapat 8 tingkat pejabat. 

Syarikat perkapalan Achi Jaya dimiliki Onn Mahmud dan keluarga terdekat dia. Onn Mahmud adalah adik/abang kepada Taib Mahmud. Syarikat Achi Jaya didakwa telah meneruskan permintaan bayaran daripada pembawa kayu balak Jepun untuk mengangkut kayu dari Sarawak walaupun bayaran tersebut sebenarnya rasuah seperti yang dinyatakan dalam skandal kayu balak 2007.

Abang/adik lelaki Taib, Mohamad Arip bin Mahmud dilantik sebagai pengarah bagi Jaya Tiasa Holdings Berhad (dikawal oleh Kumpulan Rimbunan Hijau) pada 13 April 1995. Kakak/adik perempuan Taib juga merupakan salah seorang rakan kongsi keluarga Tiong.

Sepupu Taib, Abdul Hamed Sepawi adalah pengerusi bagi Naim Holdings Berhad, Sarawak Energy Berhad, dan Ta Ann Holdings Berhad. Dia juga pernah menyertai jawatankuasa Koperasi Pembangunan Industri Kayu Sarawak (STIDC) dan Sarawak Plantation Berhad.

Abang ipar/adik ipar lelaki Taib, Tan Sri Datuk Amar Haji Abdul Aziz Bin Dato Haji Husain telah dilantik oleh Taib Mahmud sebagai setiausaha negeri pada tahun 2000. Selepas bersara pada tahun 2006, beliau dilantik sebagai pengarah pengurus kumpulan bagi Sarawak Energy Berhad sejak tahun 2007. Beliau juga memegang jawatan pengarah untuk Eksons Corporation Berhad, Mlabs Systems Berhad, Syarikat SESCO Berhad dan syarikat-syarikat lain.

Taib Mahmud, menyangkal apa-apa kesalahan, memberitahu Pertubuhan Berita Nasional Malaysia (Bernama) bahawa beliau tidak meminta sesiapa untuk memihak kepada anak-anak lelaki beliau dalam peruntukkan jawatan dalam CMSB dan syarikat-syarikat lain. Beliau juga menegaskan bahawa keluarganya memperolehi wang dengan bekerja keras.

### Dominasi ekonomi
Cahya Mata Sarawak Berhad (CMSB), syarikat yang dikawal oleh keluarga Taib, diberikan pelbagai kontrak-kontrak kerajaan termasuk penyelenggaraan jalan raya di Sarawak selama 15 tahun, pembinaan jalan, membekalkan bahan bumbung untuk unit rumah kos rendah, membina hospital, dan menaik taraf lapangan terbang. Syarikat tersebut juga hampir mencapai tahap monopoli penuh terhadap pembekalan konkrit di Sarawak. Pada tahun 2001, kerajaan persekutuan Malaysia telah membenarkan unit perbankan Kumpulan CMSB, Bank Utama, untuk mendapatkan Bank RHB supaya dijadikan salah satu daripada 10 bank teras di Malaysia. Syarikat PPES Works (Sarawak) Sdn Bhd, yang 51% dimiliki olen CMSB, telah menyempurnakan pembinaan Bangunan Dewan Undangan Negeri Sarawak pada tahun 2009. CMSB sekarang sedang melibatkan diri dalam satu usaha bersama dengan pengeluar aluminium terkemuka, Rio Tinto Alcan (RTA), untuk membangunkan pelebur aluminium di Similajau. Projek ini adalah sebahagian daripada Koridor Tenaga Diperbaharui Sarawak (SCORE). 

Tesis kedoktoran yang ditulis oleh pensyarah Universiti Malaysia Sarawak (UNIMAS), Dr Neilson Mersat, mendakwa bahawa kekayaan keluarga Taib kebanyakannya berasal dari kerajaan negeri Sarawak tanpa melalui tender. Keuntungan yang didapat telah dihantar ke luar negara untuk disembunyikan.  Seorang lagi pensyarah dari fakulti Sains Sosial di UNIMAS, Andrew Aeria, telah menulis satu tesis kedoktoran yang menyatakan bahawa penguasaan Bank Utama dan syarikat-syarikat lain oleh CMSB adalah satu contoh yang menunjukkan bahawa bisnes yang memberi keuntungan besar hanya memberi manfaat kepada sesetengah individu yang mempunyai hubungan baik. Penswastaan syarikat-syarikat yang dimiliki oleh kerajaan negeri boleh menyebabkan kekurangan punca pendapatan kerajaan dan seterusnya meningkatkan beban pembayar cukai.

Pada tahun 2000, kabinet Sarawak telah meluluskan RM 551.02 juta kontrak kerajaan negeri supaya diberikan terus kepada Titanium Management Sdn. Bhd. Anak lelaki Taib, iaitu Mahmud Abu Bekir Taib, adalah salah seorang pemegang saham utama dalam kompeni tersebut. Kontrak tersebut membolehkan syarikat Titanium membaiki atau mengganti 384 jambatan lama dalam negeri tersebut dalam masa 7 tahun. Laporan ketua audit negara Malaysia 2006 telah menyatakan bahawa penjanjian dalam kontrak tersebut memihak kepada kontraktor. Kos kontrak tersebut meningkat sehingga 72% melebihi kos asal. Lawatan audit ke 12 projek jambatan mendapati reka bentuk jambatan-jambatan yang menyeberangi sungai yang sempit tidak mengikut keperluan sebenar dan tidak dibina secara ekonomik.

Pada tahun 2008, kerajaan Sarawak bercadang untuk membina 12 empangan di Sarawak untuk memenuhi keperluan tenaga perindustrian pada masa hadapan. Empangan-empangan tersebut dijadualkan siap pada tahun 2020 walaupun projek tersebut perlu diluluskan oleh penilaian impak alam sekitar. Suatu memorandum kefahaman telah ditandatangani antara Sarawak Energy Berhad dan Koperasi Projek Three Gorges China bagi projek Empangan hidro elektrik Murum. Sebanyak 51 empangan mungkin akan dibina pada tahun 2037. Projek hidro elektrik yang menimbulkan kontroversi tersebut telah mendapat kritikan hebat kerana berkemungkinan akan menyebabkan malapetaka dan perpindahan masyarakat peribumi. Para penentang projek ini juga menyatakan bahawa projek ini menggalakkan rasuah dan kronisme kerana CMSB dijangka akan mendapat manfaat secara tidak langusung dengan membekalkan bahan konkrit untuk pembinaan empangan dan pembinaan pelebur aluminium yang akan menghabiskan sebahagian besar daripada janaan elektrik. Pada Mac 2009, program televisyen '101 East' telah disiarkan oleh Al Jazeera. Program tersebut membincangkan secara terperinci isu 12 empangan di Sarawak dan dominasi ekonomi oleh keluarga Taib. Menteri Kemajuan Tanah, Dato Sri Dr. James Masing, menerima jemputan wawancara tentang isu tersebut tetapi ketua menteri Pehin Sri Taib Mahmud menolak temu ramah tersebut.

James Masing, dalam satu sesi temu bual dengan Al Jazeera English, mempertahankan bahawa kontrak kerajaan diberikan secara telus sama ada dalam bentuk tender terbuka atau tertutup. Beliau juga berkata bahawa kerajaan negeri memberikan kontrak berdasarkan rekod trek syarikat yang baik sebelumnya, bukan kerana dakwaan hubungan politik. 

### Kekayaan
Taib memiliki sebuah rumah besar di Demak Jaya yang memandang ke Sungai Sarawak. Berlandaskan foto-foto dalam surat berita dari Julai hingga ke Disember 2006 oleh Naim Cendera Holdings Bhd, ruang tamu Taib dihiaskan dengan set sofa bergaya Eropah yang berkualiti tinggi. Taib dikatakan memakai jas berkancing dua baris dan memandu di Kuching dengan kereta Rolls-Royce beliau. Almarhumah Laila Taib dan anak beliau merupakan pemegang saham majority bagi Sitehost Pty. Ltd., Australia, yang memiliki Hotel Hilton Adelaide, menurut Aliran Monthly, majalah reformis Malaysia. Taib digambarkan sebagai "sangat yakin diri, suka menunjuk-nunjuk, dan mempunyai kesukaan terhadap benda yang mahal". Beliau juga dilaporkan membeli piano yang dahulunya milik mendiang pengelola hiburan Amerika, iaitu Liberace dengan harga 2 juta US dolar. Beliau juga memakai cincin dengan permata merah yang berukuran sebiji walnut dan dikelilingi oleh belian kecil.

#### Laporan Sarawak Report
Sarawak Report melaporkan bahawa, Taib dipercayai telah membangunkan empayar hartanah di Kanada, iaitu Sakto Corporation yang bernilai beberapa ratus juta dolar, di bawah nama menantu lelaki beliau, iaitu Sean Murray. Syarikat ini diasaskan oleh abang/adik lelaki Taib iaitu Onn Mahmud, anak perempuan Taib iaitu Jamilah, dan Sean Murray. Sean Murray dan anak perempuan Taib berjaya mendapatkan jabatan kerajaan Kanada bagi perniagaan hartanah mereka di Kanada. Dalam sidang ORC ia melaporkan ORC menyelia pencarian terbuka dan bersaing dan Sakto Corporation dipilih sebagai pemenang berdasarkan kemudahan termoden yang dibina dengan spesifikasi penggunaan tenaga dan persekitaran yang tinggi dan bangunan itu mesra alam dalam beberapa cara. Sarawak Report juga mendakwa Sakti International Corporation di Amerika Syarikat juga dikendalikan oleh pasangan yang sama (Sean Murray dan Jamilah). Sakti memiliki bangunan Abraham Lincoln, yang menempatkan kemudahan Biro Penyiasatan Persekutuan (FBI). Keluarga Taib juga didakwa memiliki portfolio hartanah di London.

### Saman fitnah Malaysiakini
Pada 14 November 2011, Pesuruhjaya Kehakiman, Rosilah Yop menetapkan perbicaraan kes saman fitnah Ketua Menteri Sarawak, Tan Sri Abdul Taib Mahmud terhadap Malaysiakini pada 2007. Peguam Fahri Azzat hadir mewakili Mkini Dotcom dan Ketua Pengarang Malaysiakini, Steven Gan Diong Keng.Pada 2007, Abdul Taib memfailkan saman itu kerana Malaysiakini menyiarkan 12 artikel dari 6 April hingga 3 Mei 2007 berhubung pengumpulan wang secara tidak sah berjumlah RM32 juta melalui kegiatan yang bercanggah dengan undang-undang berhubung perniagaan balak di Sarawak dan boleh didakwa kerana melakukan jenayah.Peguam Yee Mei Ken yang mewakili Abdul Taib.Plaintif mendakwa artikel itu berdasarkan pernyataan peribadi beliau di Dewan Undangan Negeri Sarawak pada 14 Mei 2007 dan telah disiarkan secara penuh oleh akhbar The Borneo Post pada 15 Mei 2007.

## Kronologi pilihan raya

Berikut merupakan kawasan pilihan raya yang pernah diwakili Abdul Taib Mahmud. 

## Garis masa sebagai Ahli Parlimen
Garis masa sebagai Ahli Parlimen yang telah berkhidmat selama lebih daripada 30 tahun


ImageSize = width:900 height:auto barincrement:12
PlotArea = top:10 bottom:30 right:250 left:20
AlignBars = early

DateFormat = yyyy
Period   = from:1964 till:2021
TimeAxis  = orientation:horizontal
ScaleMajor = unit:year increment:3 start:1964

Colors   =
  id:canvas   value:rgb(0.97,0.97,0.97)
  id:Alliance  value:purple
  id:BN        value:blue
  id:S46       value:yellow
  id:PKR       value:rgb(0.3,0.8,0.9)
  id:DAP       value:red
  id:PAS       value:green
  id:AMANAH    value:orange
  id:PPBM      value:rgb(0.9,0.6,0.6)
  id:PBS       value:skyblue
  id:GPS       value:pink
  id:PH        value:rgb(0.7,0.1,0)
  id:PN        value:darkblue
  id:IND       value:rgb(0.7,0.7,0.5)
  id:SNAP      value:rgb(0.6,0.6,0.4)

Backgroundcolors = canvas:canvas

BarData =
  barset:MPs

PlotData=
  width:5 align:left fontsize:S shift:(5,-4) anchor:till
  barset:MPs
  from:1964 till:1969 color:Alliance text:"Mahathir Mohamad (1964–1969)"
  from:1974 till:2004 color:BN text:"Mahathir Mohamad (1974–2004)"
  from:2016 till:2018 color:PPBM text:"Mahathir Mohamad (2016–2018)"
  from:2018 till:2020 color:PH text:"Mahathir Mohamad (2018–2020)"
  from:2020 till:2021 color:IND text:"Mahathir Mohamad (2020–2021)"
  from:1971 till:1974 color:Alliance text:"Ghafar Baba (1971–1974)"
  from:1974 till:2004 color:BN text:"Ghafar Baba (1974–2004)"
  from:1971 till:1974 color:Alliance text:"Abdul Taib Mahmud (1971–1974)"
  from:1974 till:2008 color:BN text:"Abdul Taib Mahmud (1974–2008)"
  from:1971 till:1999 color:DAP text:"Lim Kit Siang (1971–1999)"
  from:2004 till:2018 color:DAP text:"Lim Kit Siang (2004–2018)"
  from:2018 till:2020 color:PH text:"Lim Kit Siang (2018–2021)"
  from:1974 till:1988 color:BN text:"Razaleigh Hamzah (1974–1988)"
  from:1989 till:1996 color:S46 text:"Razaleigh Hamzah (1989–1996)"
  from:1996 till:2021 color:BN text:"Razaleigh Hamzah (1996–2021)"
  from:1974 till:2004 color:BN text:"Ling Liong Sik (1974–2004)"
  from:1974 till:2004 color:BN text:"Sulaiman Daud (1974–2004)"
  from:1974 till:1976 color:SNAP text:"Leo Moggie (1974–2004)"
  from:1976 till:2004 color:BN text:"Leo Moggie (1974–2004)"
  from:1974 till:2008 color:BN text:"Samy Vellu (1974–2008)"
  from:1974 till:1990 color:BN text:"Rais Yatim (1974–1990)"
  from:2004 till:2013 color:BN text:"Rais Yatim (2004–2013)"
  from:1976 till:1982 color:BN text:"Najib Razak (1976–1982)"
  from:1986 till:2021 color:BN text:"Najib Razak (1986–2021)"
  from:1978 till:2013 color:BN text:"Abdullah Ahmad Badawi (1978–2013)"
  from:1978 till:2008 color:BN text:"Abdul Kadir Sheikh Fadzir (1978–2008)"
  from:1978 till:1999 color:DAP text:"Karpal Singh (1978–1999)"
  from:2004 till:2014 color:DAP text:"Karpal Singh (1999–2014)"
  from:1978 till:2013 color:BN text:"Rafidah Aziz (1978–2013)"
  from:1978 till:1986 color:BN text:"Muhyiddin Yassin (1978–1986)"
  from:1995 till:2016 color:BN text:"Muhyiddin Yassin (1995–2016)"
  from:2016 till:2018 color:PPBM text:"Muhyiddin Yassin (2016–2018)"
  from:2018 till:2020 color:PH text:"Muhyiddin Yassin (2018–2020)"
  from:2020 till:2021 color:PN text:"Muhyiddin Yassin (2020–2021)"
  from:1982 till:2018 color:DAP text:"Tan Seng Giaw (1982–2018)"
  from:1982 till:2018 color:BN text:"Leo Michael Toyad (1982–2018)"
  from:1982 till:2018 color:BN text:"Tan Seng Giaw (1982–2018)"
  from:1986 till:1990 color:BN text:"Joseph Pairin Kitingan (1986–1990)"
  from:1990 till:2004 color:PBS text:"Joseph Pairin Kitingan (1990–2004)"
  from:2004 till:2018 color:BN text:"Joseph Pairin Kitingan (2004–2018)"
  from:1986 till:2020 color:DAP text:"Tan Kok Wai (1986–2018)"
  from:2018 till:2021 color:PH text:"Tan Kok Wai (2018–2021)"
  from:1986 till:2018 color:BN text:"Douglas Uggah Embas (1986–2018)"
  from:1990 till:2018 color:BN text:"Rohani Abdul Karim (1990–2018)"
  from:2018 till:2021 color:GPS text:"Rohani Abdul Karim (2018–2021)"
  barset:skip


## Lihat juga
*Ketua Menteri Sarawak

## Rujukan

## Pautan luar
*Profil Alumni penting - Abdul Taib Mahmud